**คู่มือสำหรับประชาชน: การขอปรับปรุงรายการกรณีบุคคลซึ่งไม่มีสัญชาติไทย/บุคคลที่ไม่มีสถานะทางทะเบียนเคยมีชื่ออยู่ในทะเบียนประวัติแต่ถูกจำหน่ายรายการออกจากทะเบียนประวัติและฐานข้อมูลทะเบียนราษฎร**

หน่วยงานที่รับผิดชอบ:สำนักทะเบียนท้องถิ่นเทศบาลตำบลกรอกสมบูรณ์

กระทรวง:กระทรวงมหาดไทย

**1.ชื่อกระบวนงาน**:การขอปรับปรุงรายการกรณีบุคคลซึ่งไม่มีสัญชาติไทย/บุคคลที่ไม่มีสถานะทางทะเบียนเคยมีชื่ออยู่ในทะเบียนประวัติแต่ถูกจำหน่ายรายการออกจากทะเบียนประวัติและฐานข้อมูลทะเบียนราษฎร

**2.หน่วยงานเจ้าของกระบวนงาน:**สำนักทะเบียนท้องถิ่นเทศบาลตำบลกรอกสมบูรณ์

**3.ประเภทของงานบริการ:**กระบวนงานบริการที่ให้บริการในส่วนภูมิภาคและส่วนท้องถิ่น (กระบวนงานบริการที่เบ็ดเสร็จในหน่วยเดียว)

**4.หมวดหมู่ของงานบริการ:**อนุมัติ

**5.กฎหมายที่ให้อำนาจการอนุญาต หรือที่เกี่ยวข้อง:**

|  |  |
| --- | --- |
| 1) | ระเบียบสำนักทะเบียนกลางว่าด้วยการจัดทำทะเบียนราษฎร พ.ศ. 2535 รวมฉบับแก้ไขเพิ่มเติมถึงฉบับที่ 5 พ.ศ. 2551 |

**6.ระดับผลกระทบ:** บริการที่มีความสำคัญด้านเศรษฐกิจ/สังคม

**7.พื้นที่ให้บริการ:** ส่วนภูมิภาค, ท้องถิ่น

**8.กฎหมายข้อบังคับ/ข้อตกลงที่กำหนดระยะเวลา** -

**ระยะเวลาที่กำหนดตามกฎหมาย / ข้อกำหนด ฯลฯ** 0 วัน

**9.ข้อมูลสถิติ**

 **จำนวนเฉลี่ยต่อเดือน** 150

 **จำนวนคำขอที่มากที่สุด** 280

 **จำนวนคำขอที่น้อยที่สุด** 80

**10.ชื่ออ้างอิงของคู่มือประชาชน** [สำเนาคู่มือประชาชน] การขอปรับปรุงรายการกรณีบุคคลซึ่งไม่มีสัญชาติไทย/บุคคลที่ไม่มีสถานะทางทะเบียนเคยมีชื่ออยู่ในทะเบียนประวัติแต่ถูกจำหน่ายรายการออกจากทะเบียนประวัติและฐานข้อมูลทะเบียนราษฎร 07/06/2558 19:58

**11.ช่องทางการให้บริการ**

|  |  |
| --- | --- |
| 1) | **สถานที่ให้บริการ**สำนักทะเบียนอำเภอที่จัดทำทะเบียนประวัติหรือเคยมีชื่ออยู่ในทะเบียนบ้าน /ติดต่อด้วยตนเอง ณ หน่วยงาน**ระยะเวลาเปิดให้บริการ** เปิดให้บริการวันจันทร์ถึงวันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น.**หมายเหตุ** - |
| 2) | **สถานที่ให้บริการ**สำนักทะเบียนท้องถิ่นที่จัดทำทะเบียนประวัติหรือเคยมีชื่ออยู่ในทะเบียนบ้าน/ติดต่อด้วยตนเอง ณ หน่วยงาน**ระยะเวลาเปิดให้บริการ** เปิดให้บริการวันจันทร์ถึงวันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง)**หมายเหตุ** - |

**12.หลักเกณฑ์ วิธีการ เงื่อนไข(ถ้ามี) ในการยื่นคำขอ และในการพิจารณาอนุญาต**

บุคคลซึ่งไม่มีสัญชาติไทยหรือบุคคลที่ไม่มีสถานะทางทะเบียนถูกจำหน่ายรายการในทะเบียนประวัติและฐานข้อมูลการทะเบียนราษฎรอันเนื่องมาจากไม่ไปรายงานตัวไม่ปรากฏความเคลื่อนไหวทางทะเบียนเป็นเวลานานหรือสาเหตุอื่นๆซึ่งทำให้ไม่มีชื่อและรายการบุคคลในฐานข้อมูลทะเบียนราษฎรต้องสอบสวนพยานบุคคลที่เป็นชนกลุ่มน้อยชาติพันธุ์เดียวกันหรือเป็นกลุ่มบุคคลเดียวกันกับผู้ร้องจำนวน 3 คนเพื่อให้การรับรองยืนยันพิสูจน์ตัวบุคคล

หมายเหตุ
1) ขั้นตอนการดำเนินงานตามคู่มือจะเริ่มนับระยะเวลาตั้งแต่เจ้าหน้าที่ตรวจสอบเอกสารครบถ้วนตามที่ระบุไว้ในคู่มือประชาชนเรียบร้อยแล้ว
2) กรณีคำขอหรือเอกสารหลักฐานไม่ครบถ้วน/หรือมีความบกพร่องไม่สมบูรณ์เป็นเหตุให้ไม่สามารถพิจารณาได้เจ้าหน้าที่จะจัดทำบันทึกความบกพร่องของรายการเอกสารหรือเอกสารหลักฐานที่ยื่นเพิ่มเติมโดยผู้ยื่นคำขอจะต้องดำเนินการแก้ไขและ/หรือยื่นเอกสารเพิ่มเติมภายในระยะเวลากำหนดในบันทึกดังกล่าวมิเช่นนั้นจะถือว่าผู้ยื่นคำขอละทิ้งคำขอโดยเจ้าหน้าที่และผู้ยื่นคำขอหรือผู้ได้รับมอบอำนาจจะลงนามบันทึกดังกล่าวและจะมอบสำเนาบันทึกความบกพร่องดังกล่าวให้ผู้ยื่นคำขอหรือผู้ได้รับมอบอำนาจไว้เป็นหลักฐาน
3) ขั้นตอนของการสอบสวนข้อเท็จจริงหากผลการสอบสวนไม่ปรากฏข้อเท็จจริงที่ชัดเจนอาจต้องส่งเรื่องให้คณะกรรมการหมู่บ้านหรือคณะกรรมการชุมชนรับรองระยะเวลาต้องขยายเพิ่มขึ้น
4) เจ้าหน้าที่จะแจ้งผลการพิจารณาให้ผู้ยื่นคำขอทราบภายใน 7 วันนับแต่วันที่พิจารณาแล้วเสร็จตามมาตรา 10 แห่งพ.ร.บ.การอำนวยความสะดวกในการพิจารณาอนุญาตของทางราชการพ.ศ.2558

**13.ขั้นตอน ระยะเวลา และส่วนงานที่รับผิดชอบ**

| **ที่** | **ประเภทขั้นตอน** | **รายละเอียดของขั้นตอนการบริการ** | **ระยะเวลาให้บริการ** | **ส่วนงาน / หน่วยงานที่รับผิดชอบ**  | **หมายเหตุ** |
| --- | --- | --- | --- | --- | --- |
| 1) | การตรวจสอบเอกสาร | 1) ยื่นคำร้องและจัดทำคำร้องตามแบบพิมพ์ท.ร.312) ตรวจสอบความครบถ้วนถูกต้องของเอกสารหลักฐาน | 1 วันทำการ | สำนักทะเบียนท้องถิ่น | - |
| 2) | การพิจารณา | 1) สอบสวนข้อเท็จจริงในพื้นที่เพื่อพิสูจน์ยืนยันสถานะบุคคล2) รวบรวมพยานหลักฐานพร้อมความเห็นเสนอนายอำเภอ/ผู้อำนวยการเขตพิจารณา | 10 วันทำการ | สำนักทะเบียนท้องถิ่น | - |
| 3) | การพิจารณา | นายอำเภอ/ผู้อำนวยการเขตพิจารณาอนุมัติหรือไม่อนุมัติ | 5 วันทำการ | สำนักทะเบียนท้องถิ่น | - |
| 4) | การพิจารณา | -กรณีที่มีคำสั่งอนุมัตินายทะเบียนส่งเรื่องให้สำนักทะเบียนกลางตรวจสอบเพื่อปรับปรุงรายการโดยคืนสถานภาพรายการบุคคลในฐานข้อมูลทะเบียนราษฎรและแจ้งผลการพิจารณาให้ผู้ยื่นคำขอทราบเป็นหนังสือ-กรณีที่มีคำสั่งอนุมัติให้แจ้งเหตุผลดังกล่าวด้วย | 7 วันทำการ | สำนักทะเบียนท้องถิ่น | - |
| 5) | การพิจารณา | สำนักทะเบียนกลางตรวจสอบหลักฐานเอกสารผลการพิจารณาอนุมัติของนายทะเบียนและดำเนินการปรับปรุงรายการโดยคืนสถานภาพรายการบุคคลในฐานข้อมูลทะเบียนราษฎร | 12 วันทำการ | สำนักบริหารการทะเบียน | - |
| 6) | การพิจารณา | -สำนักทะเบียนกลางแจ้งผลการดำเนินการปรับปรุงรายการโดยคืนสถานภาพรายการบุคคลของผู้ยื่นคำขอในฐานข้อมูลทะเบียนราษฎร -สำนักทะเบียนอำเภอ/สำนักทะเบียนท้องถิ่นแจ้งผู้ยื่นคำขอมาดำเนินการปรับปรุงเอกสารหลักฐานที่ใช้ในการแสดงตัวของตนเองให้ถูกต้องตรงกัน/จัดทำบัตรประจำตัว (แล้วแต่กรณี) | 5 วันทำการ | สำนักบริหารการทะเบียน | - |

**ระยะเวลาดำเนินการรวม** 40 วันทำการ

**14.งานบริการนี้ผ่านการดำเนินการลดขั้นตอน และระยะเวลาปฏิบัติราชการมาแล้ว**

ยังไม่ผ่านการดำเนินการลดขั้นตอน

**15.รายการเอกสารหลักฐานประกอบการยื่นคำขอ**

**15.1) เอกสารยืนยันตัวตนที่ออกโดยหน่วยงานภาครัฐ**

| **ที่** | **รายการเอกสารยืนยันตัวตน** | **หน่วยงานภาครัฐผู้ออกเอกสาร** | **จำนวนเอกสารฉบับจริง** | **จำนวนเอกสารสำเนา** | **หน่วยนับเอกสาร**  | **หมายเหตุ** |
| --- | --- | --- | --- | --- | --- | --- |
| 1) | ทะเบียนประวัติชนกลุ่มน้อย/แบบสำรวจเพื่อจัดทำทะเบียนประวัติบุคคลที่ไม่มีสถานะทางทะเบียน (แบบ 89) (แล้วแต่กรณี) | กรมการปกครอง | 0 | 1 | ฉบับ | (รับรองสำเนาถูกต้อง) |
| 2) | บัตรประจำตัวคนซึ่งไม่มีสัญชาติไทย/บัตรประจำตัวบุคคลที่ไม่มีสถานะทางทะเบียน (แล้วแต่กรณี) | กรมการปกครอง | 1 | 1 | ฉบับ | (รับรองสำเนาถูกต้อง) |

**15.2) เอกสารอื่น ๆ สำหรับยื่นเพิ่มเติม**

| **ที่** | **รายการเอกสารยื่นเพิ่มเติม** | **หน่วยงานภาครัฐผู้ออกเอกสาร** | **จำนวนเอกสารฉบับจริง** | **จำนวนเอกสารสำเนา** | **หน่วยนับเอกสาร**  | **หมายเหตุ** |
| --- | --- | --- | --- | --- | --- | --- |
| 1) | เอกสารอื่นซึ่งมีรูปถ่ายที่ทางราชการออกให้ (ถ้ามี) เช่นหนังสือรับรองการเกิดหลักฐานการศึกษาหลักฐานการปล่อยตัวคุมขังฯลฯ | - | 1 | 1 | ฉบับ | (รับรองสำเนาถูกต้อง) |
| 2) | รูปถ่ายขนาด 2 นิ้ว (กรณีไม่มีเอกสารที่มีรูปถ่ายที่ทางราชการออกให้มาแสดง) | - | 2 | 0 | ฉบับ | - |
| 3) | ทะเบียนบ้านและบัตรประจำตัวประชาชนของพยานผู้รับรองตัวบุคคล | กรมการปกครอง | 1 | 1 | ฉบับ | (รับรองสำเนาถูกต้อง) |

**16ค่าธรรมเนียม**

|  |  |
| --- | --- |
| 1) | **ไม่เสียค่าธรรมเนียม****ค่าธรรมเนียม** 0 บาท**หมายเหตุ** *–* |

**17.ช่องทางการร้องเรียน**

|  |  |
| --- | --- |
| 1) | **ช่องทางการร้องเรียน**ศูนย์ดำรงธรรมกระทรวง ศูนย์ดำรงธรรมจังหวัด ศูนย์ดำรงธรรมอำเภอ***หมายเหตุ****(โทร 1567)* |
| 2) | **ช่องทางการร้องเรียน**สำนักบริหารการทะเบียน 59 หมู่ที่ 11 ตำบลบึงทองหลาง อำเภอลำลูกกาจังหวัดปทุมธานี 12150***หมายเหตุ****(โทร 1548 (สายด่วน) /http://www.bora.dopa.go.th)* |
| 3) | **ช่องทางการร้องเรียน**ศูนย์บริการประชาชนสำนักงานปลัดสำนักนายกรัฐมนตรี***หมายเหตุ****( เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ปณ.1111 เลขที่ 1 ถ.พิษณุโลก เขตดุสิต กทม. 10300)* |

4) **ช่องทางการร้องเรียน**สำนักทะเบียนท้องถิ่นเทศบาลตำบลกรอกสมบูรณ์ โทร. 037-279640

**18.ตัวอย่างแบบฟอร์ม ตัวอย่าง และคู่มือการกรอก**

|  |
| --- |
| *ไม่มีแบบฟอร์ม ตัวอย่าง และคู่มือการกรอก* |

**19.หมายเหตุ**

-